open-index/open-wikipedia-markdown huggingface dataset:
Fafa’s

**Fafa’s** on suomalainen vuonna 2011 perustettu pikaruokaketju. Falafelejä, pitaleipiä ja salaatteja tarjoavalla Fafa’silla on Suomessa 28 ravintolaa vuonna 2023. Suurin osa niistä sijaitsee pääkaupunkiseudulla. Ravintolat toimivat franchising-periaatteella, ja seitsemää toimipistettä operoi S-ryhmä. Fafa’s on ensimmäinen täysin hiilineutraali ravintolaketju Suomessa. 

Ensimmäinen Fafa’s avattiin Helsingin Punavuoreen joulukuussa 2011. Helsingin lisäksi ravintoloita on Espoossa, Vantaalla, Seinäjoella, Tampereella, Lappeenrannassa, Jyväskylässä ja Oulussa. Toimipisteitä on aikaisemmin ollut myös Lahdessa, Kauniaisissa ja Turussa. Vuonna 2019 ketjulla oli Suomessa 35 ravintolaa ja seuraavana vuonna 39. Vuonna 2021 ravintoloita oli 43.

Fafa’s on Suomessa suosittu työpaikka ulkomaalaisille, sillä sen työntekijöiltä ei vaadita suomen kielen osaamista. Ravintolat ovat brändäystä ja ruokalistoja myöten täysin englanninkielisiä, ja vain noin 10–15 prosenttia yrityksen työntekijöistä on kantasuomalaisia.

## Ruoka
Fafa’s on ollut tunnettu siitä, ettei sen ruoissa käytetä punaista lihaa. Valtaosa tuotteista on vuodesta 2021 alkaen ollut joko kasvispohjaisia tai vegaanisia. Elokuussa 2023 ketju kuitenkin ilmoitti suunnittelevansa punaisen lihan palauttamista ruokalistalleen, sillä myynti oli vuoden 2021 jälkeen voimakkaasti laskenut.

## Laajentuminen ulkomaille
Ketjulla on ollut kaksi toimipistettä Tukholmassa sekä yhdet Tallinnassa ja Lontoossa. Vuonna 2019 Fafa’s ilmoitti tavoitteekseen laajentua muihin Pohjoismaihin ja laajemmin Eurooppaan. Ketjulla oli tarkoitus olla kansainvälisesti 300 ravintolaa viiden vuoden kuluttua. Vuonna 2020 tavoitteeksi ilmoitettiin yli sata toimipistettä vuoteen 2022 mennessä. Yrityksen perustajan, israelilaistaustaisen Doron Karavanin mukaan neuvotteluja käytiin muun muassa Tanskan ja Sveitsin markkinoista.  Vuonna 2023 kuitenkin uutisoitiin, että kaikki ulkomailla toimivat ravintolat on suljettu.

## Lähteet

## Aiheesta muualla
Malawi (Commonwealth realm)

**Malawin Commonwealth realm** oli nykyisen Malawin tasavallan edeltäjä, joka oli olemassa vuosien 1964 ja 1966 välillä. Kun Britannian valta loppui vuonna 1964, Britannian siirtomaasta Njassamaasta tuli itsenäinen Commonwealth realm -valtio. Valtion ollessa Commonwealth realmina Yhdistyneen kuningaskunnan monarkki pysyi sen valtionpäämiehenä. Näiden kahden vuoden aikana Malawi siis jakoi saman valtionpäämiehen, kuningatar Elisabet II:n, toisten Commonwealth realm -valtioiden kanssa. Valtionpäämiestä Malawissa edusti Malawin kenraalikuvernööri, Glyn Smallwood Jones. 

Hastings Banda oli virassa Malawin pääministerinä ja hallituksen päämiehenä. Monarkian lakkauttamisen jälkeen 6. heinäkuuta 1966 Malawista tuli tasavalta ja Hastings Bandasta tuli Malawin ensimmäinen presidentti.

## Lähteet
Malawin punta

**Malawin punta** () oli Malawin valuuttana vuoteen 1971. Vuodesta 1932 lähtien Malawi (silloin Njassamaa) oli käyttänyt Etelä-Rhodesian puntaa. Vuonna 1955 uusi valuutta, Rhodesian ja Njassamaan punta, esiteltiin. Tämän valuutan korvasi Malawin punta vuonna 1964 Malawin itsenäistyttyä. Kyseinen punta jaettiin 20 šillinkion. Malawin punnan korvasi Malawin kwacha vuonna 1971. 

## Lähteet
*
Miljonäärien laiva (romaani)

**Miljonäärien laiva** on Alistair MacLeanin vuonna 1962 ilmestynyt romaani. Kirjan kustansi WSOY.

## Aiheesta muualla
* ''Miljonäärien laiva'' Kirjasampo.fi-palvelussa
The Shadow of Your Smile (albumi)

**The Shadow of Your Smile** on brasilialaisen bossa nova -laulajan Astrud Gilberton albumi, jonka Verve Records -levy-yhtiö julkaisi vuonna 1965. Albumi sijoittui Billboard 200 -musiikkilistan sijalle 66.

## Kappaleet
# The Shadow of Your Smile (Johnny Mandel, Paul Francis Webster) – 2.31
# (Take Me to) Aruanda (Norman Gimbel, Carlos Lyra, Geraldo Vandre) – 2.30
# Manhã de Carnaval (Luiz Bonfá, Antonio Maria) – 1.57
# Fly Me to the Moon (Bart Howard) – 2.22
# The Gentle Rain (Bonfá, Matt Duby) – 2.26
# Non-Stop to Brazil (Bonfá, Duby, Gimbel) – 2.27
# O Ganso (Bonfá) – 2.09
# Who Can I Turn To? (Leslie Bricusse, Anthony Newley) – 2.10
# Day by Day (Sammy Cahn, Axel Stordahl, Paul Weston) – 2.09
# Tristeza (Bonfá, Maria Toledo) – 2.23
# Funny World (Alan Brandt, Ennio Morricone) – 2.24

## Lähteet
Verve Records

**Verve Records** on yhdysvaltalainen levy-yhtiö, jonka Norman Granz perusti vuonna 1956. 

## Historia
Norman Granz perusti Verven tuottaakseen Ella Fitzgeraldin uusia nauhoituksia, jonka tuottaja hän oli. Ensimmäinen albumi, jonka levy-yhtiö julkaisi oli *[[Ella Fitzgerald Sings the Cole Porter Song Book]]*. 1950- ja 1960-luvuilla levy-yhtiö kasvoi ja siihen kuuluivat muun muassa Charlie Parker, Bill Evans, Stan Getz, Billie Holiday, Oscar Peterson, Ben Webster sekä Lester Young.

## Lähteet

## Aiheesta muualla

* Verve Recordsin viralliset kotisivut
Suomen ja Namibian väliset suhteet

**Suomen ja Namibian väliset suhteet** alkoivat jo ennen Namibian itsenäistymistä lähestystyön kautta.

Suomessa toimii Suomi–Namibia-seura, joka on perustettu vuonna 1974.

## Suhteiden historia
Suomalaisella lähetystyöllä on pitkät perinteet Namibiassa,
jotka alkoivat jo ennen Namibian itsenäisyyttä alkaen vuodesta 1869, jolloin suomalaisia lähetystyöntekijöitä saapui Pohjois-Namibiaan.
Suomalaiset kehittivät maassa terveydenhuoltoa ja koulutusta. Suomalaiset vaikuttivat myös maan nimistöön, sillä namibialaisille annettiin paljon suomalaisia etunimiä. Suomi tuki Namibian itsenäistymistä ja erityisesti Martti Ahtisaaren panos itsenäistymisessä oli merkittävä. Namibia oli Suomen tärkeimpiä kehitysyhteistyökohteita 1990-luvulla ja Suomi oli yksi ensimmäisiä maita, jonka kanssa Namibia solmi diplomaattisuhteet maan itsenäistyttyä.

Martti on suosittu etunimi Namibiassa. Tähän ovat vaikuttaneet Ahtisaaren lisäksi myös 1800-luvun lopulla lähetystyötä tehnyt Martti Rautanen. Lisäksi Martti Lutherin on arveltu vaikuttavan nimen suosioon.

## Taloudelliset suhteet
Sopimus kehitysyhteistyöstä Suomen ja Namibian välillä allekirjoitettiin vuonna 1990.

Suomen ja Namibian välinen kauppa on kasvavaa, mutta vähäistä. Suomesta viedään pääasiassa koneita ja elektroniikkaa, kun taas Namibiasta tuodaan pääasiassa lihaa.

## Diplomaattiset suhteet
Suomi lausui olevansa Namibian itsenäistymisen vankka tukija ennen Namibian itsenäistymistä.

## Koulutus
Mailla on yhteistyötä korkeakoulutuksen saralla sekä oppilasvaihdon että eri hankkeiden muodossa. Yhdeksällä suomalaisella korkeakoululla on ollut yhteistyötä Namibian yliopiston kanssa ja 12 korkeakoululla Namibian teknillisen yliopiston kanssa. Turun yliopisto avasi vuonna 2019 Namibian yliopiston Windhoekin pääkampuksen yhteyteen oman etäkampuksensa, jossa se tarjoaa ohjelmistotekniikan alan koulutusta.

## Valtiovierailut
Kesäkuussa 2008 Namibian pääministeri Nahas Angula vieraili Suomessa.

Helmikuussa 2011 Suomen presidentti Tarja Halonen vieraili Namibiassa ja tapasi muun muassa Namibian presidentti Hifikepunye Pohamban.

24.–25. helmikuuta 2024 presidentti Sauli Niinistö osallistui edesmenneen Namibian presidentti Hage Gottfried Geingobin hautajaisiin.

## Aiheesta muualla

* Koivunen, Leila; Merivirta, Raita, Colonial Aspects of Finnish-Namibian Relations, 1870-1990, SKS, 2024, e-kirjan versio
* Kuortti, Joel, Oshigwana Hashi Lesha : A Bibliography of 150 Years of Writing on Namibia, SKS, 2024 

## Lähteet
Diallyyliftalaatti

**Diallyyliftalaatti** (C14H14O4) on tyydyttymättömiin aromaattisiin estereihin kuuluva orgaaninen yhdiste. Rakenteeltaan se on allyylialkoholin ja ftaalihapon esteri. Yhdistettä käytetään valmistettaessa erikoispolymeerejä.

## Ominaisuudet, valmistus ja käyttö
Diallyyliftalaatti on huoneenlämpötilassa väritöntä ja lähes hajutonta nestettä. Yhdiste ärsyttää ihoa.

Diallyyliftalaattia valmistetaan tyypillisimmin allyylialkoholin ja ftaalianhydridin välisellä reaktiolla. Muita tapoja ovat ftaalihapon ja allyylialkoholin esteröinti happaman katalyytin läsnä ollessa tai dimetyyliftalaatin ja allyylialkoholin välinen vaihtoesteröintireaktio natriummetoksidin toimiessa katalyyttinä. Diallyyliftalaatti polymeroituu itsekseen melko hitaasti, mutta prosessia voidaan nopeuttaa radikaali-initiaattoreilla esimerkiksi peroksideilla. Pelkästään diallyyliftalaatista muodostuvilla polymeereillä on hyvä korkean lämpötilan kesto ja hyvin ristiinlinkittynyt rakenne. Näitä polymeerejä käytetään muun muassa hartseina, laminaatteina ja valettuina kappaleina elektroniikkateollisuuden sovellutuksissa. Diallyyliftalaattia voidaan myös käyttää komonomeerina muiden tyydyttymättömien estereiden esimerkiksi akrylaattien, maleaattien ja fumaraattien kanssa. Näissä polyestereissä se toimii ristiinlinkittävänä monomeerina ja parantaa polymeerin ominaisuuksia korkeissa lämpötiloissa.  Ainetta voidaan myös käyttää pehmentimenä PVC-muoveissa ja selluloosaestereissä.

## Lähteet
Yllin Kyllin

**Yllin kyllin** on kuvanveistäjä Kerttu Horilan vuonna 2005 valmistunut keramiikkaveistos. Se kuuluu Porin kaupungin taidekokoelmaan. Yllin kyllin oli ensimmäistä kertaa esillä Poriginal-galleriassa  19.8. - 5.9.2006.

## Lähteet
Keramiikkareliefi

.
**Keramiikkareliefi** on kuvanveistäjä Kerttu Horilan ensimmäinen julkinen teos, joka valmistui Porin Sampolan lähiöön vuonna 1981. Se tunnetaan myös nimellä **Sampolan elämää**.

## Lähteet
Lymanin piiri (Donetskin alue)

**Lymanin piiri** () oli hallinnollinen piiri Ukrainan Donetskin alueella. Se yhdistettiin vuonna 2016 Ukrainan parlamentin ja Donetskin aluehallinnon päätöksillä Lymanin kaupunkipiiriin, jonka väkiluvuksi Ukrainan tilastokeskus arvioi 43&nbsp;594 (1.1.2017). 

## Lähteet

## Aiheesta muualla
Dobropilljan piiri

**Dobropilljan piiri** (, ) on hallinnollinen piiri Ukrainan Donetskin alueella. Piirin hallinnollinen keskus on Dobropilljan kaupunki (; 30&nbsp;186 as., 2017), joka ei kuitenkaan kuulu piiriin vaan muodostaa oman kaupunkipiirinsä lähitaajamiensa kanssa. 

Ukrainan tilastokeskus arvioi Dobropilljan piirin väkiluvuksi 15&nbsp;695 (1.1.2017). Piiri on maaseutuvaltainen, kaupunkilaisiksi väestöstä tilastoitiin ainoastaan Svjatohorivkan kaupunkityyppisen taajaman asukaat (Святогорівка, 1&nbsp;880 as.).

## Lähteet

## Aiheesta muualla

*Piirihallinnon sivusto  (esim. dobropolrda.blogspot.com)
Look to the Rainbow

**Look to the Rainbow** on brasilialaisen bossa nova -laulajan Astrud Gilberton albumi. Albumin julkaisi Verve Records -levy-yhtiö vuonna 1966.

## Kappaleet

## Henkilöstö
*Dom Um Romao – kappaleessa ”Berimbou” 
*Johnny Coles – trumpettisoolo kappaleessa ”I Will Wait for You”

## Arvostelut
*AllMusic: 
**[[Billboard]]*: *Favorable*
**[[Tampa Bay Times|St. Petersburg Times]]*: *Favorable*

## Lähteet
Kostjantynivkan piiri

**Kostjantynivkan piiri** (, ) oli hallinnollinen piiri Ukrainan Donetskin alueella vuosina 1923-2020. Piirin hallinnollisena keskuksena toimi Kostjantynivkan kaupunki (72&nbsp;888 as., 2017), joka oli juridisesti alueen alainen kaupunki, eikä ollut osa Kostjantynivkan piiriä. 

Ukrainan tilastokeskus arvioi Kostjantynivkan piirin väkiluvuksi 18&nbsp;113 (1.1.2017). Väestö luokiteltiin kokonaan maaseudun asukkaiksi; piirissä ei ollut kaupunkimaista taajama-asutusta.

Ukrainan vuoden 2020 aluehallinnollisessa uudistuksessa alueiden alaisten paikallispiirien lukumäärää vähennettiin huomattavasti. Kostjantynivkan piiri lakkautettiin, sen alueet liitettiin osaksi laajentunutta Kramatorskin piiriiä.

## Lähteet

## Aiheesta muualla
SydänAkatemia

**SydänAkatemia** on Sydäntutkimussäätiön 2015 perustama hanke, jonka tarkoituksena on tuoda viestinnän avulla tutkimusta lähemmäksi tutkimuksen tukijoita ja siitä hyötyviä potilaita. Tutkimushankkeiden etenemisen lisäksi SydänAkatemia myös tiedottaa sydänsairauksien lisääntymisestä.

SydänAkatemiassa mukana olevat tutkimukset ovat Sydäntutkimussäätiön saamin lahjoituksin tuettuja suomalaisia monikeskustutkimuksia, joissa arvioidaan sydänsairauksien hoitomenetelmiä ja tutkitaan hoidon vaikuttavuutta. Tutkimushankkeiden tavoitteena on saada lisää tietoa muun muassa rytmihäiriöistä, sepelvaltimotaudista ja sydämen vajaatoiminnasta sekä niiden tehokkaimmasta hoidosta. 

## Kärkihanke ICEMAN
SydänAkatemian ensimmäisen kolmivuotisen suurhankkeen, ICEMANin, tavoitteena on valita kolmesta katetriablaatiomenetelmästä tehokkain ja turvallisin sekä saada lisätietoa kohtauksittaisen eteisvärinän uusiutuvuudesta. Eteisvärinä on yleisin sydämen pitkäkestoinen rytmihäiriö ja sen odotetaan lisääntyvän 100&nbsp;000:sta peräti 150&nbsp;000 potilaaseen vuoteen 2020 mennessä. Eteisvärinä heikentää toimintakykyä ja lisää monien sairauksien riskiä. 

Tutkimus saa tukea Sydäntutkimussäätiön diplomi-insinööri Kalevi Erosen rahastosta. ICEMAN-hanketta johtavat professorit Pekka Raatikainen ja Heikki Huikuri sekä vuoden 2018 keväästä lähtien Juhani Junttila, Huikurin jäädessä eläkkeelle. 

SydänAkatemia seuraa myös Sydäntutkimussäätiön tukemia merkittäviä perustutkimushankkeita, jotka ovat *Fixing the broken heart* eli tutkimushankkeet *Älykäs pilleri* ja *Hoitavat geenit*.

## Aiheesta muualla
SydänAkatemian verkkosivu
Oleksandrivkan piiri

**Oleksandrivkan piiri** () oli hallinnollinen piiri Ukrainan Donetskin alueella. Ukrainan tilastokeskus arvioi Oleksandrivkan piirin väkiluvuksi 18&nbsp;600 (1.1.2017). Piirin hallinnollinen keskus on Oleksandrivkan kaupunkityyppinen taajama (, 3&nbsp;593 as.; 2017). 

Osana Ukrainan heinäkuun 2020 aluehallintouudistusta Oleksandrivkan piiri liitettiin osaksi Kramatorskin piiriä. 

## Lähteet
Manhušin piiri

**Manhušin piiri** , , toukokuuhun 2016 saakka *Peršotravnevan piiri*) on hallinnollinen piiri Ukrainan Donetskin alueella. Piirin hallinnollinen keskus on Manhušin kaupunkityyppinen taajama (; 8&nbsp;186 as., 2017). Piirin ja sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä.

Ukrainan tilastokeskus arvioi piirin väkiluvuksi 26&nbsp;510 ihmistä (1.1.2017). Kaupunkilaisiksi katsottiin Manhušin ohella Jaltan kaupunkityyppisen taajaman (Ялта, 5&nbsp;159 as.) asukkaat.

## Lähteet

## Aiheesta muualla
Jasynuvatan piiri

**Jasynuvatan piiri** (, ) on hallinnollinen piiri Ukrainan Donetskin alueella. Piirin hallinnollinen keskus on Jasynuvatan kaupunki (; 35&nbsp;166 as., 2017), joka ei kuitenkaan kuulu piiriin vaan on juridisesti Donetskin alueen alainen kaupunki.  

Itä-Ukrainan sodan seurauksena sekä osa piiristä että piirin juridinen hallintokeskus Jasynuvata ovat olleet vuodesta 2014 kapinallisten ryhmittymien hallinnassa, Ukrainan hallituksen kontrollin ulkopuolella. Tällöin piirin tosiallisena hallintokeskuksena on ollut Otšretynen kaupunkityyppinen taajama. 

Ukrainan tilastokeskus arvioi piirin väkiluvuksi 26&nbsp;823 (1.1.2017). Kaupunkilaisiksi tilastoitiin 8&nbsp;220 ihmistä eli neljän kaupunkityyppisen taajaman asukaat: Verh’notoretske (Верхньоторецьке, 2&nbsp;905 as.), Želanne (Желанне, 1&nbsp;384 as.), Keramik (Керамік, 358 as.) ja Otšretyne (Очеретине, 3&nbsp;573 as.).
 
## Lähteet

## Aiheesta muualla
Nikolsken piiri

**Nikolsken piiri** (); , 5.2016 saakka *Volodarsken piiri*) on hallinnollinen piiri Ukrainan Donetskin alueen lounaisosassa. Piirin hallinnollinen keskus on Nikolsken kaupunkityyppinen taajama (), aiempi Volodarske; 8&nbsp;248 as., 2017). 

Piirin ja sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. 

Ukrainan tilastokeskus arvioi piirin väkiluvuksi 28&nbsp;493 ihmistä (1.1.2017). Kaupunkilaisiksi heistä tilastoitiin Nikolsken taajaman asukkaat.

## Lähteet

## Aiheesta muualla
Slovjanskin piiri

**Slovjanskin piiri** (, ) oli hallinnollinen piiri Ukrainan Donetskin alueen pohjoisosassa. Piirin hallinnollinen keskus on Slovjanskin kaupunki (; 113&nbsp;196 as., 2017). Slovjansk ei ollut osa Slovjanskin piiriä vaan muodosti oman kaupunkipiirinsä. Heinäkuussa 2020 tehdyssä aluehallinnon uudistuksessa Slovjanskin piiri ja Slovjanskin kaupunki yhdistettiin osaksi laajempaa Kramatorskin piiriä.  

Ukrainan tilastokeskus arvioi piirin väkiluvuksi 47&nbsp;913 ihmistä (1.1.2017). Kaupunkilaisiksi heistä tilastoitiin 29&nbsp;440 henkeä. He asuivat Mykolajivkan kaupungissa (Миколаївка, 15&nbsp;109 as.) tai jossain piirin viidestä kaupunkityyppisestä taajamasta: Andrijivka (Андріївка, 821 as.), Bylbasivka (Билбасівка, 6&nbsp;063 as.), Donetske (Донецьке, 629 as.), Raihorodok (Райгородок, 3&nbsp;428 as.) ja Tšerkaske (Черкаське, 3&nbsp;390 as.).

## Lähteet

## Aiheesta muualla
Velyka Novosilkan piiri

**Velyka Novosilkan piiri** (; ) on hallinnollinen piiri Ukrainan Donetskin alueen länsiosassa. Piirin hallinnollinen keskus on Velyka Novosilkan (; 5&nbsp;782 as., 2017) kaupunkityyppinen taajama. 

Ukrainan tilastokeskus arvioi piirin väkiluvuksi 39&nbsp;019 ihmistä (1.1.2017). Väestöltään piiri on maaseutuvaltainen, sillä kaupunkilaisiksi asukkaista tilastoitiin ainoastaan Velyja Novosilkan asukkaat.

## Lähteet

## Aiheesta muualla
Pokrovskin piiri

**Pokrovskin piiri** (, ; ennen toukokuuta 2016 *Krasnoarmijskin piiri*) on hallinnollinen piiri Ukrainan Donetskin alueella. Piirin hallinnollinen keskus on Pokrovsk (61&nbsp;127 as., 2022). Sekä piirin että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikannimistä. 

Pokrovskin piirin naapureina ovat etelässä Volnovah’an piiri, lännessä Dnipropetrovskin alueen Synelnykoven piiri, pohjoisessa Kramatorskin piiri, sekä idässä Venäjän vuodesta 2014 sotilaallisesti kontrolloimiin, muodollisesti kapinallisalueeseen (Venäjän nukkehallintoon) kuuluneet Horlivkan, Donetskin ja Kalmiusken piirit.

Donetskin alueen piirien (*raion*) lukumäärä supistettiin vuoden 2020 aluehallinnollisessa uudistuksessa kahdeksaan piiriin. Samalla aiempaa Pokrovskin piiriä laajennettiin alueliitoksin. Laajennetun piirin pinta-alaksi tuli 4&nbsp;004,1 neliökilometriä. 

Ukrainan tilastokeskus arvioi laajennetun piirin väkiluvuksi 386&nbsp;451 (1.1.2022; suppeammalle piirille: 30&nbsp;653, 1.1.2017). Kaupunkilaisia oli  prosenttia piirin asukkaista (yhteensä 321&nbsp;870 ihmistä). Kaupunkilaisiksi luokiteltiin piirin 14 kaupungin (Avdijivka 31&nbsp;392 as., Bilytske 7&nbsp;764 as., Bilozerske 14&nbsp;634 as., Hirnyk 10&nbsp;357 as., Dobropillja 28&nbsp;170 as., Krasnohorivka 14&nbsp;666 as., Kurah’ove 18&nbsp;220 as., Marjinka 9&nbsp;089 as., Myrnohrad 46&nbsp;098 as., Novohrodivka 14&nbsp;037 as., Pokrovsk 61&nbsp;127 as., Rodynske 9&nbsp;850 as., Selydove 21&nbsp;521 as., Ukrajinsk 10&nbsp;655 as.) ja 16 silloisen kaupunkityyppisen taajaman väestö. Aiemmat (vuoteen 2024 saakka) kaupunkityyppiset taajamat olivat Hostre (557 as.), Hrodivka (2&nbsp;299 as.), Illinka (440 as.), Keramik (339 as.), Komyš’ivka (373 as.), Kurahivka (2&nbsp;600 as.), Novoekonomitšne (2&nbsp;763 as.), Otšeretyne (3&nbsp;378 as.), Ševtšenko (1&nbsp;654 as.), Svjatohorivka (1&nbsp;799 as.), Tsukuryne (1&nbsp;745 as.), Udatšne (1&nbsp;633 as.), Verh’notoretske (2&nbsp;819 as.), Vodjanske (1&nbsp;373 as.), Vyšneve (244 as.) ja Želanne (1&nbsp;274 as.).

Piirin alue on ollut helmikuusta 2022 lähtien Venäjän hyökkäyssodan sotatoimialueena ja osittaisen miehityksen kohteena.


Krasnoarmeyskyi raion locator map.svg|Pokrovskin piiri ennen heinäkuun 2020 alueuudistusta.
Станція Красноармійськ (Покровськ), 2013 рік, вид на Добропілля, Авдіївку і Рою.jpg|Pokrovskin rautatieasema (2013).


## Lähteet

## Aiheesta muualla
Boikivsken piiri

**Boikivsken piiri** (; ; 12.6.2016 saakka *Telmanoven piiri*) on hallinnollinen piiri Ukrainan Donetskin alueella. Piirin hallinnollinen keskus on Boikivsken kaupunkityyppinen taajama (, 4&nbsp;423 as., 2017; aiempi Telmanove). 

Sekä piirin että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.

Ukrainan tilastokeskus arvioi piirin väkiluvuksi 14&nbsp;163 ihmistä (1.1.2017). Väestöltään piiri on maaseutuvaltainen, sillä kaupunkilaisiksi väestöstä tilastoitiin ainoastaan Boikivsken kaupunkityyppisen taajaman asukaat.

## Lähteet

## Aiheesta muualla
Starobeševen piiri

**Starobeševen piiri** (; ) oli hallinnollinen piiri Ukrainan Donetskin alueen itäosassa. Heinäkuussa 2020 toteutetun aluehallinnollisen uudistuksen yhteydessä se yhdistettiin laajempaan Kalmiusken piiriin, joka perustettiin tuolloin Venäjän tukemien kapinallisten hallitsemalle alueelle.  Starobeševen piirin hallinnollinen keskus oli Starobeševen kaupunkityyppinen taajama (; 6&nbsp;191 as., 2017). 

Itä-Ukrainan sodan seurauksena piiri on kuulunut vuodesta 2014 suurelta osin Ukrainan hallituksen kontrollin ulkopuolelle jääneisiin kapinallisalueisiin.

Ukrainan tilastokeskus arvioi piirin väkiluvuksi 49&nbsp;824 (1.1.2017). Kaupunkilaisiksi heistä tilastoitiin Kalmiusken kaupungin (Кальміуське, 11 582 as.) sekä Starobeševen ja Novyi Svitin (Новий Світ, 9 105 as.) kaupunkityyppisten taajamien asukaat.

## Lähteet

## Aiheesta muualla
Volnovah’an piiri

**Volnovah’an piiri** (; ) on hallinnollinen piiri Ukrainan Donetskin alueella. Piirin hallinnollinen keskus on Volnovah’an kaupunki (; 21&nbsp;441 as., 2021). Paikallistasolla eli aluehallinnon kolmannella tasolla piiri jakautuu edelleen kahdeksaan hromaan (kuntaan).

Volnovah’an piiri rajoittuu pohjoisessa Pokrovskin, idässä Kalmiusken ja etelässä Mariupolin piiriin. Lännessä naapurina on Zaporižžjan alueen Polohyn piiri ja luoteessa Dnipropetrovskin alueen Synelnykoven piiri.

Ukrainan vuoden 2020 aluehallinnollisessa uudistuksessa alueiden alaisten piirien lukumäärää vähennettiin huomattavasti. Tällöin aiemman Volnovah’an piirin pinta-ala (1&nbsp;848,0&nbsp;km²) yli kaksinkertaistettiin 4&nbsp;457,4 neliökilometriin. Rajoja muutettiin muutoinkin. Itä-Ukrainan sodan seurauksena joitain osia aiemmasta piiristä oli kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin. Venäjän hyökkäyssodan aikana (2022–) maahantunkeutuja on pyrkinyt saamaan suuria osia piiristä hallintaansa.

Ukrainan tilastokeskus arvioi piirin väkiluvuksi 141&nbsp;797 (1.1.2021; 99&nbsp;546 as., 1.1.2017). Kaupunkilaisiksi heistä tilastoitiin Volnovah’an ja Vuhledarin (14&nbsp;432 as.) kaupunkien sekä yhdeksän kaupunkityyppisen taajaman asukaat (Andrijivka 2&nbsp;557 asukasta, Blahodatne 1&nbsp;063 as., Velyka Novosilka 5&nbsp;365 as., Volodymyrivka 6&nbsp;160 as., Hrafske 387 as., Donske 4&nbsp;641 as., Myrne 1&nbsp;655 as., Novotrojitske 6&nbsp;445 as. ja Olhynka 2&nbsp;975 as.).


## Lähteet

## Aiheesta muualla
Bah’mutin piiri

**Bah’mutin piiri** (, ); vuosina 1924-2016 nimellä **Artemivskin piiri** (; ) on hallinnollinen piiri Ukrainan Donetskin alueen itäosassa. Piirin hallinnollinen keskus on Bah’mutin kaupunki (; 71&nbsp;094 as., 2022).

Sekä piirin että sen hallintokeskuksen nimi muutettiin Ukrainan parlamentin päätöksellä 12.5.2016 osana maan pyrkimystä luopua kommunistisen ja fasistisen perinteen mukaisista paikkakuntanimistä. Aiemmin piirin hallintokeskus oli nimeltään *Artemivsk* () ja piiri oli *Artemivskin piiri* ().

Itä-Ukrainan sodan seurauksena myös piirin rajoja on muutettu sotavuosien aikana. Joitain osia aiemmasta Bah’mutin piirin eteläosasta kuului vuodesta 2014 lähtien Ukrainan hallituksen kontrollin ulkopuolelle jääneisiin kapinallisalueisiin, eli vuodesta 2014 Venäjän sotilaallis-taloudellisella tuella ylläpidetyn nukkehallinnon piiriin. Heinäkuun 2020 piirijaossa Bah’mutin piirin eteläpuolelle muodostettiin (de jure) Horlivkan piiri usean piirin kapinallisalueelle jääneistä osista. Lounaassa Bah’mutin piirin naapurina on Pokrovskin piiri ja lännessä Kramatorskin piiri. Itänaapurina on Luhanskin alue.

Ukrainan heinäkuun 2020 aluehallinnollisessa uudistuksessa alueisiin kuuluvien piirien lukumäärää supistettiin huomattavasti, hallinnon rakennetta yksinkertaistettiin, kaupungit liitettiin piireihin kuuluviksi. Bah’mutin piiriin muutos merkitsi väkiluvun huomattavaa kasvua, vaikka uuden piirin pinta-ala 1&nbsp;748,3 neliökilometriä supistui hieman aiemmasta (7/2020 asti: 1&nbsp;921,42&nbsp;km²). Muun muassa Bah’mutin kaupunki liitettiin Bah’mutin piiriin; tätä ennen se oli oma kaupunkipiirinsä. Vuonna 2017 piirin väkiluvuksi arvioitiin 108&nbsp;637 ihmistä (1.1.2017), joista kaupunkilaisiksi tilastoitiin 77&nbsp;997 ihmistä. Vuonna 2022 kaupunkiväestöön kuului 191&nbsp;694 ihmistä, eli seitsemän kaupungin (Bah’mut 71&nbsp;094 as., Zalizne 4&nbsp;928 as., Svitlodarsk 11&nbsp;127 as, Siversk 10&nbsp;875 as., Soledar 10&nbsp;490 as., Toretsk 30&nbsp;914 as., Tšasiv Jar 12&nbsp;250 as.) ja 11 silloisen kaupunkityyppisen taajaman asukaat - Krasna Hora (584 as.), Kurdjumivka (737 as.), Luhanske (2&nbsp;140 as.), Myronivskyi (7&nbsp;221 as.), 
Nelipivka (977 as.), Nju-Jork (Novhorodske) (9&nbsp;735 as.), Petrivka (1&nbsp;009 as.), Pivdenne (1&nbsp;404 as.), Pivnitšne (9&nbsp;024 as.), Stšerbynivka (3&nbsp;266 as.) ja Zaitseve (3&nbsp;919 as.).
 
Bah’mutin piiri tuli Venäjän hyökkäyssodan 2022 johdosta sotatoimialueeksi.


Kuva:Покровская церковь в с. Луганском.jpg|Pokrovan kirkko Bah’mutin piirin Luhansken kaupunkityyppisessä taajamassa.
Kuva:Srebruanka.JPG|Serebrjankan kylää Bah’mutin piirissä.


## Lähteet

## Aiheesta muualla
Amvrosijivkan piiri

**Amvrosijivkan piiri** (); ) on hallinnollinen piiri Ukrainan Donetskin alueen itäosassa. Piirin hallinnollinen keskus on Amvrosijivkan kaupunki (, ; 18&nbsp;413 as. 2017).

Itä-Ukrainan sodan seurauksena piiri on kuulunut vuodesta 2014 Ukrainan hallituksen kontrollin ulkopuolelle jääneisiin kapinallisalueisiin.

Ukrainan tilastokeskus arvioi piirin väkiluvuksi 44&nbsp;379 ihmistä (1.1.2017). Kaupunkilaisiksi heistä tilastoitiin Amvrosijivkan kaupungin väestön ohella piirin kolmen kaupunkityyppisen taajaman asukaat: Kopani (Копані, 1&nbsp;122 as.), Kuteinykove (Кутейникове, 1&nbsp;642 as.) ja Novoamvrosijivka (Новоамвросіївське, 2&nbsp;152 as.).

## Lähteet

## Aiheesta muualla
Markus Koivula

**Markus Koivula** (s. 25. maaliskuuta 1993) on suomalainen pikajuoksija. Hän on edustanut vuodesta 2008 lähtien Tampereen Pyrintöä ja hänen valmentajinaan toimivat Heikki Koivula ja Mauri Salomäki. 

Koivula on ollut parhaimmillaan viidentenä 200 metrin juoksussa Kalevan kisoissa vuonna 2016. Lisäksi viestijuoksun SM-kisoissa hän on saavuttanut Tampereen Pyrinnön joukkueessa 4 × 400 metrin viestijuoksussa kultaa vuonna 2016 ja pronssia vuonna 2014. 4 × 100 metrin viestijuoksussa Koivula voitti kultaa vuonna 2013 ajalla 40,77 s. Sisäratojen SM-kilpailuista Koivula voitti kultaa 4 × 300 metrin viestistä vuonna 2016.

## Ennätykset

## Lähteet
Ray Barretto

**Ray Barretto** (29. huhtikuuta 1929 New York, New York – 17. helmikuuta 2006 Hackensack, New Jersey) oli yhdysvaltalainen Grammy-palkinnon voittanut latin jazz -lyömäsoittaja. Hän oli Tito Puenten orkesterin jäsen vuodesta 1957 vuoteen 1960 ja perusti oman orkesterinsa vuonna 1961. Barretto oli myös yksi Fania All Starsin jäsenistä.

## Diskografia
* *Barretto para bailar* (Riverside, 1960)
* *Latino!* (Riverside, 1962)
* *Charanga Moderna* (Tico, 1962)
* *Moderna de Siempre* (Tico, 1963)
* *On Fire Again (Encendido otra vez)* (Tico, 1963)
* *The Big Hits Latin Style* (Tico, 1963)
* *Guajira y guaguancó* (Tico, 1964)
* *Viva Watusi!* (United Artists, 1965)
* *Señor 007* (United Artists, 1966)
* *El Ray Criollo* (United Artists, 1966)
* *Latino con Soul* (United Artists, 1966)
* *Fiesta En El Barrio* (United Artists, 1967)
* *Acid* (Fania, 1968)
* *Hard Hands* (Fania, 1968)
* *Together* (Fania, 1969)
* *Head Sounds* (Fania, 1969)
* *Barretto Power* (Fania, 1970)
* *The Message* (Fania, 1971)
* *From the Beginning* (Fania, 1971)
* *Que viva la música* (Fania, 1972)
* *Indestructible* (Fania, 1973)
* *The Other Road* (Fania, 1973)
* *Barretto* (Fania, 1975)
* *Tomorrow: Barretto Live* (Atlantic, 1976)
* *Energy to Burn* (Fania, 1977)
* *Eye of the Beholder* (Atlantic, 1977)
* *Can You Feel It?* (Atlantic, 1978)
* *Gracias* (Fania, 1978)
* *La Cuna* (CTI, 1979)
* *Rican/Struction* (Fania, 1979)
* *Giant Force* (Fania, 1980)
* *Rhythm of Life* (Fania, 1982)
* *Todo se va poder* (Fania, 1984)
* *Aquí se puede* (Fania, 1987)
* *Irresistible* (Fania, 1989)
* *Handprints* (Concord Picante, 1991)
* *Soy Dichoso* (Fania, 1992)
* *Live in New York* (Messidor, 1992)
* *Salsa Caliente de Nu York* (Universe, 2001)
* *Fuerza Gigante: Live in Puerto Rico April 27, 2001* (Universe, 2004)
* *Standards Rican-ditioned* (Zoho Music, 2006)

## Lähteet

## Aiheesta muualla
Filip Hlúpik

**Filip Hlúpik** (s. 30. huhtikuuta 1991 Uherské Hradiště, Tšekkoslovakia) on tšekkiläinen jalkapalloilija, pelipaikaltaan keskikenttäpelaaja. Hän edustaa Veikkausliigassa pelaavaa IFK Mariehamnia.

Hlúpik pelasi vuosina 2010–2016 1. FC Slováckossa 96 Tšekin pääsarjan ottelua, joissa hän teki yhdeksän maalia. Vuonna 2017 hän pelasi neljä ottelua Bulgarian pääsarjan Tšerno Moressa.

## Lähteet
Fire Inside – The Story of Endstand

__NOTOC__
**Fire Inside – The Story of Endstand** on suomalainen dokumenttielokuva ja musiikki-DVD, joka käsittelee hardcore punk -yhtye Endstandia. Se julkaistiin 24. toukokuuta 2013 levymerkillä Combat Rock Industry. Elokuvan on ohjannut Matti Penttilä. DVD sisältää dokumentin lisäksi yhtyeen 10-vuotiskeikan vuodelta 2006, ja CD/DVD:llä on yhtyeen viimeinen esiintyminen toukokuulta 2010.

DVD debytoi Suomen virallisen listan kolmannella sijalla.

## Kappaleet
### DVD
* *Fire Inside – The Story of Endstand* -dokumentti – 88.00
* 10-vuotiskeikka vuodelta 2006

### CD & LP: Viimeinen keikka 22. toukokuuta 2010
#Future
#Betrayed, Broken and Shattered
#Never Good Enough
#The Fuel
#Dead Flies Off The Window Sill
#Solitary
#Mission Achieved
#The More I Know
#Ghost
#Torch
#I Promise Not To Stay Quiet
#Bridges Burned
#Fragile
#Close Your Eyes
#Dead Flies Part 2.
#Can't Tell No One

## Kokoonpano
* Janne Tamminen – laulu
* Juho Angervuori – kitara
* Mika Kaukonen – kitara
* Joel Sipilä – basso
* Ville Raittila – rummut
* Pekka Hänninen – rummut (kappaleet 9 ja 10)

### Tuotanto
* Oskari Hakala-Rahko – äänittäjä
* Antti Patronen – miksaaja, masteroija
* Ville Angervuori – grafiikka, layout

## Lähteet

## Aiheesta muualla
* ''Fire Inside – The Story of Endstand'' discogs.com -sivustolla
Martti Merra

**Martti Merra** (s. 19. heinäkuuta 1959 Espoo) on suomalainen varatuomari ja entinen jääkiekkovalmentaja. 
Merra valmensi Kiekko-Espoon joukkuetta vuosina 1991–1994 I divisioonassa ja SM-liigassa. Kiekko-Espoon toisella liigakaudella 1993–1994 Merra irtisanottiin tammikuussa tehtävistään ja korvattiin Hannu Saintulalla.

Kauden 1991–1992 päätteeksi Merra valittiin I divisioonan vuoden valmentajaksi.

Merra on toiminut Espoossa pitkään kokoomuslaisena kuntapoliitikkona ja sen jälkeen kaupungin virkamiehenä. Hänet valittiin Espoon kaupunginhallituksen puheenjohtajaksi vuonna 2011 ja vuonna 2012 hänet valittiin Espoon liikuntajohtajaksi.

Hän on toiminut myös jääkiekkokolumnistina Espoossa ilmestyvässä Länsiväylä-lehdessä.

## Lähteet
* Eliteprospects
* 

### Viitteet
Jorge Ben Jor

**Jorge Duilio Lima Menezes** (s. 22. maaliskuuta 1945 Rio de Janeiro, Brasilia), joka tunnettiin alun perin taiteilijanimeltään **Jorge Ben** ja myöhemmin nimeltä **Jorge Ben Jor**, on brasilialainen populaarimuusikko. Hänen luonteenomainen tyylinsä on sekoitus sambaa, funkia, rockia sekä bossa novaa sanoituksilla, jotka sekoittavat huumoria ja satiiria yleensä yksityisinä pidetyillä aiheilla. Hänen hittikappaleisiinsa lukeutuvat muun muassa ”Chove Chuva”, ”Mas que Nada”, ”Ive Brussel” sekä ”Balança Pena”.

Hänen albuminsa *África Brasil* (1976) valittiin vuonna 2005 hakuteokseen *[[1001 albumia jotka jokaisen on kuultava edes kerran eläessään]]*.

## Diskografia
*1963: *[[Samba Esquema Novo]]*
*1964: *Ben é Samba Bom*
*1964: *Sacundin Ben Samba*
*1965: *Big Ben*
*1967: *O Bidú: Silêncio no Brooklin*
*1969: *Jorge Ben*
*1970: *Força Bruta*
*1971: *Negro é Lindo*
*1972: *Ben*
*1973: *10 Anos Depois*
*1974: *A Tábua de Esmeralda*
*1975: *Solta o Pavão*
*1975: *à l’Olympia*
*1975: *Gil e Jorge* (Gilberto Gilin kanssa)
*1976: *África Brasil*
*1976: *Samba Nova*
*1977: *Tropical*
*1978: *A Banda Do Zé Pretinho*
*1979: *Salve Simpatia*
*1980: *Alô, Alô, Como Vai?
*1981: *Bem Vinda Amizade*
*1983: *Dadiva*
*1984: *Sonsual*
*1986: *Ben Brasil*
*1989: *Ben Jor*
*1992: *Live in Rio*
*1994: *23*
*1995: *Homo sapiens*
*1997: *Musicas Para Tocar Em Elevador*
*2000: *Puro Suingue*
*2002: *Acústico MTV* 
*2004: *Reactivus Amor Est (Turba Philosophorum)*
*2006: *Sou da Pesada (7 Samurai Afroraduno Remix)/A Joven Samba **(Klasick Remix)*
*2007: *Recuerdos de Assunción 443*
*2008: *Favourites: From Samba Esquema Novo 1963 – África Brasil 1976*

## Lähteet

## Aiheesta muualla
Petter Hemming

**Petter Hemming** (s. 17. helmikuuta 1999) on suomalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa IFK Mariehamnia.

Hemming pelasi Kakkosen kaudella 2016 kolme ottelua sarjasta pudonneessa FC Ålandissa. 2. heinäkuuta 2017 hän pelasi ensimmäisen Veikkausliigan ottelunsa IFK Mariehamnissa, kun se kohtasi VPS:n maalittomaan tasatulokseen päättyneessä vierasottelussa.

## Lähteet
Tunku Mahmud Sallehuddin

**Tunku Mahmud Sallehuddin** (s. 30. heinäkuuta 1942) on Malesian Kedahin osavaltion sulttaani. Hän nousi 29:nneksi Kedahin sulttaaniksi vuonna 2017 edeltäjänsä Abdul Halimin kuoltua. Sulttaani Sallehuddin on edeltäjänsä Abdul Halimin puoliveli. Heidän isänsä oli Kedahin 27. sulttaani Badlishah.

## Lähteet
Madon luku

__NOTOC__
**Madon luku** on Valse Tristen kolmas studioalbumi, joka julkaistiin lokakuussa 2006 levymerkillä If Society. Albumi vinyylipainosta tehtiin 1000 kappaletta, josta oli saatavilla myös 51 kappaleen rajoitettu paketti (Popo's Bistro), kahdella rintamerkillä ja englanninkielisellä  sanoitusliitteellä.

## Vastaanotto

Albumi sai hyvän vastaanoton. Desibelin Ilkka Valpasvuo antoi albumille kolme tähteä viidestä, ja kutsui albumin musiikkia pelkistetyksi ja suoraviivaiseksi yliviritetyn kaksitahdin paukkeeksi, josta ei ensikuulemalta erottunut erikoisinstrumentteja tai kummempaa showmeininkiä. Koukkujen puutteesta huolimatta hän piti albumia ajoittain jopa mukaansatempaavana, hillittömänä ja tinkimättömänä. Niin ikään Soundin Antti Luukkanen arvostelu albumille kolme tähteä. Hän kehotti kuunteluttamaan albumia itseään kaikkiruokaiseksi väittäville ihmisille, ja luonnehti kaoottista ja sekavaa albumia hermostuneisuutta ja levottomuutta aiheuttavaksi teokseksi, jonka kappalerakenteiden muodot ovat vinksahtaneet. Imperiumin Marko Saarinen totesi, ettei yhtye ole koskaan kolahtanut ”eikä kolahta juuri Madon luvunkaan myötä”, mutta piti albumia positiivisena yllätyksenä ja erottuvana tuotoksena kotimaisessa punk-skenessä. Lammaszinen Jouni Parkku piti albumia vaikeasti pidettävänä, saati rakastettuna, ja totesi albumin iskeneen arvostelijaansa vasta kahden vuoden viiveellä.

## Kappaleet
#
#
#
#
#
#
#
#
#
#
#
#
#
#
#
#
#
#
#
#

## Kokoonpano

### Yhtye
* Wasky – laulu
* Mikko – laulu
* Essi – kitara
* Raine – basso
* Janne – rummut

### Tuotanto
* Mika Ahlqvist – äänittäjä, miksaaja
* Raine Liimakka – äänittäjä, miksaaja
* Pentti Dassum – masteroija

## Lähteet

## Aiheesta muualla
* ''Madon luku'' finnmusic.net -sivustolla
* ''Madon luku'' discogs.com -sivustolla
Valse Triste / Osasto 11

__NOTOC__
**Valse Triste / Osasto 11** on Valse Tristen ja Osasto 11:n split-albumi, joka julkaistiin 27. tammikuuta 2011 levymerkillä Lahna Records.

## Kappaleet

### A-puoli: Valse Triste
#Värikirjo
#Kehityskertomuksia maasta
#Operaatio amputaatio
#Tarkkaile naapuriasi
#Isokääntä
#Tuumasta toimeen

### B-puoli: Osasto 11
#Mykolooki
#Halot on tehtävä
#Mutka
#Luottomies
#Napakka
#Sininen sankari

## Kokoonpano
### Valse Triste
* Wasky – laulu
* Mikko – laulu
* Karttusa – kitara
* Rekku – basso
* Mikko2 – rummut

## Aiheesta muualla
* ''Valse Triste / Osasto 11'' discogs.com -sivustolla
Nousiaisten kaularengas

**Nousiaisten kaularengas** on rautakautinen kullasta valmistettu kaularengas, joka löydettiin Nousiaisista vuonna 1770. Sitä pidetään hienoimpana Suomesta löydettynä rautakautisena esineenä. 200-luvulta peräisin oleva koru on ilmeisesti valmistettu jossakin päin Skandinaviaa, mutta tiedossa ei ole, miten se päätyi Suomeen. Nousiaisten kaularengas on löytymisestään saakka ollut ruotsalaisissa kokoelmissa ja nykyään se kuuluu Tukholmassa toimivan Historiallisen museon perusnäyttelyyn.

## Historia
Kaularenkaan löysi kesällä 1770 korpraali Jakob Ekebom ollessaan kaivamassa ojaa Nousiaisissa sijainneen sotilastoppansa peltoon. Samassa yhteydessä hän löysi myös muita rautakautisia esineitä, kuten kultaisen rannerenkaan, mutta niiden nykyinen olinpaikka ei ole selvillä, koska ainoastaan kaularengas lunastettiin kruunulle, jolle se silloisen muinaismuistolain mukaan kuului. Suomessa ei tuolloin vielä ollut museoita, vaan ainoastaan Turun akatemialla oli oma kokoelma. Muut esineet päätyivät kuitenkin todennäköisesti yksityishenkilöiden haltuun. Tukholmassa kaularengas oli aluksi Ruotsin kansallismuseon ja myöhemmin Historiallisen museon kokoelmissa, jonka perusnäyttelyssä se on ollut vuosikymmenien ajan.

## Koru
210 grammaa painava kaularengas on yksi harvoista Suomesta löydetyistä rautakautisista kultaesineistä. Yksi samantyyppinen koru on löydetty myös Salon Uskelasta, mutta Tanskassa vastaavia on useampia. Kaularenkaan arvellaan päätyneen Suomeen turkiskaupan myötä. Sen alkuperäinen omistaja ei ole tiedossa, mutta koru on kuulunut arvovaltaiselle ja varakkaalle henkilölle.

Kaularengas on koristeltu kahdella käärmeen tai lohikäärmeen päällä. Koru on muutoin hyväkuntoinen, mutta se on katkennut yhdestä kohdasta niin, että toinen pääkoriste on irrallaan. Esine on todennäköisesti valmistettu Skandinaviassa, mutta siihen käytetyn kullan arvellaan olevan peräisin Rooman valtakunnasta, joka tuolloin ulottui nykyisen Saksan alueelle. Koristelussa on vaikutteita roomalaisesta kulttuurista. Eläinaiheiset kuviot taas viittaavat germaaniseen koristelutyyliin ja tekotapa skandinaaviseen perinteeseen.

## Näyttelyt Suomessa
Suomen kansallismuseo on yrittänyt pitkään saada Nousiaisten kaularengasta näyttelyynsä ja se saatiin vihdoin lainaan viiden vuoden ajaksi syksyllä 2017. Edellisen kerran koru oli näytteillä Suomessa vuonna 1977 Kalevala Korun järjestämässä muinaiskorujen näyttelyssä Helsingin Osakepankin pääkonttorissa.

## Lähteet

## Aiheesta muualla
*Riksantikvarieämbetetin kuvia Nousiaisten kaularenkaasta
Pfalzilainen suku

**Pfalzilainen suku** oli Ruotsin hallitsijasuku vuosina 1654–1720. Se oli saksalaisen Wittelsbachin suvun haara.

Pfalzilainen suku periytyi Pfalzin vaaliruhtinaskuntaa hallinneen Wittelsbachien pfalzilaisen haaran nuoremmasta sukuhaarasta, Pfalz-Zweibrückenin suvusta. Se oli eriytynyt vuonna 1453, kun Simmernin pfalzkreivikunnasta erotettiin Zweibrückenin pfalzkreivikunta.

1600-luvun alkupuolella elänyt Zweibrückenin pfalzkreivi Juhana Kasimir meni naimisiin Ruotsin kuningas Kaarle IX:n tyttären Katariina Vaasan kanssa. Kun Ruotsia hallinnut Vaasan hallitsijasuku oli sammunut mieslinjalta, heidän poikansa Kaarle Kustaa julistettiin vuonna 1649 Ruotsin kruununperilliseksi ja seuraavana vuonna kruunu määrättiin periytymään Kaarle Kustaan jälkeläisille. Hänestä tuli kuningas Kaarle X Kustaa kuningatar Kristiinan luovuttua kruunusta vuonna 1654. 

Kaarle X Kustaan jälkeen Ruotsia hallitsivat hänen jälkeläisensä Kaarle XI ja Kaarle XII. Pfalzilainen suku sammui mieslinjalta Kaarle XII:n kuollessa ilman poikia vuonna 1718, minkä jälkeen suvun viimeisenä hallitsijana oli hänen sisarensa Ulriika Eleonoora. Koko Juhana Kasimirin suku sammui mieslinjalta myös Saksassa vuonna 1731, minkä jälkeen Zweibrückenin pfalzkreivin arvo siirtyi Wittelsbachien Pfalz-Birkenfeldin sukuhaaralle.

## Lähteet
Turmion Kätilöiden diskografia

Tämä artikkeli käsittelee Turmion Kätilöiden diskografiaa.

## Studioalbumit

## Kokoelmat

## EP:t

## DVD:t

## Singlet
* ”Verta ja lihaa” / ”Teurastaja” (2003, omakustanne, rajoitettu 500 kpl)
* ”Teurastaja” (2003)
* ”Verta ja lihaa” (2004)
* ”Pirun nyrkki” (2006)
* ”Minä määrään” (2008)
* ”Ihmisixsixsix” (2010)
* ”Jalopiina” (2013)
* ”Vastanaineet” (2015)
* ”Hyvissä höyryissä” (2015)
* ”Pimeyden morsian 2016” (2016)
* ”Surutulitus” (2016)
* ”Itämaan tietäjä” (2016)
* ”Dance Panique” (2017)
* ”Hyvää Yötä” (2017)
* ”Sikiö” (2018)
* ”Faster Than God” (2018)
* ”Vihreät niityt” (2019)
* ”Sano kun riittää” (2020)
* ”Kyntövuohi” (2020)
* ”Hengitä” (2021)
* ”Isä meidän” (2022)
* ”Sormenjälki” (2022)
* ”Kuolettavia vammoja” (2022)
* ”Schlachter” (2024)
* ”Yksi jumalista” (2024)
* ”Pulssi” (2024)

## Musiikkivideot
* ”Verta ja lihaa”
* ”Minä määrään”
* ”Ihmisixsixsix”
* ”Grand Ball”
* ”Rehtori” (2014)
* ”Hyvissä höyryissä” (2015)
* ”Lataa ja varmista” (2015)
* ”Dance Panique” (2017)
* ”Sikiö” (2018)
* ”Sano kun riittää” (2020)
* ”Kyntövuohi” (2020)
* ”Naitu” (2020)
* ”Hengitä” (2021)
* ”Isä meidän” (2022)
* ”Sormenjälki” (2022)
* ”Kuolettavia vammoja” (2022)
* ”Totuus” (2023)
* ”Schlachter” (2024)
* ”Yksi jumalista” (2024)
* ”Pulssi” (2024) 

## Lähteet
Systema (yritys)

**Oy Systema** oli vuosina 1890–1931 toiminut suomalainen konttorikoneiden maahantuonti- ja myyntiyritys, jonka perusti marsalkka Mannerheimin isänä tunnettu Carl Robert Mannerheim. Yritys tunnettiin erityisesti kirjoituskoneiden markkinoijana ja konekirjoitusopetuksen antajana, ja sillä oli 1920-luvulla miltei monopoliasema Suomessa. Helsinkiläisyritys ajautui konkurssiin 1931, mutta muutamat maakuntien sivuliikkeet olivat itsenäisiä yrityksiä ja saattoivat jatkaa toimintaansa. Systema-nimi elääkin yhä monien toimistotekniikkaa markkinoivien yritysten nimissä eri puolilla Suomea.

## Historiaa
Carl Robert Mannerheim perusti vuonna 1872 Kuusankoski-paperiteollisuusyhtiön, joka alkoi valmistaa ensimmäisenä Suomessa ”päättymätöntä paperia” nykyaikaisen kaltaisella rotaatiopaperikoneella. Mannerheim toimi yhtiön toimitusjohtajana ja suurimpana omistajana. Avioeronsa jälkeen Mannerheim muutti Pariisiin, josta hän palasi uuden vaimonsa kanssa takaisin Suomeen ja perusti vuonna 1887 *C. Mannerheims Kontor* -nimisen paperi- ja toimistotarvikeliikkeen, joka toi Suomeen myös viinejä. Nimen Systema yritys otti käyttöön vuonna 1890 ja alkoi sitten yhä enemmän tuoda Suomeen konttoreissa tarvittavia laitteita. Kirjoituskoneiden tuonti alkoi vuonna 1900; New Century -merkkisiä koneita myytiin aluksi vain muutama vuodessa konekirjoituskouluille kuten Liikemiesten Kauppaopistolle, mutta määrät nousivat tasaisesti. Ensimmäisen konekirjoituskoulunsa Systema perusti vuonna 1913. Niitä tuli sittemmin Helsinkiin kaksi lisää ja muualle maahan kymmenen. Mannerheimin kuollessa vuonna 1914 sivuliikkeitä oli ympäri maata, mutta kukaan omistajan perheestä ei ollut valmis ottamaan yritystä hoitaakseen. Systema myytiin nykytermein ”management buyoutina” sen muille johtohenkilöille ja sivuliikkeet niiden hoitajille.

Ensimmäisen maailmansodan jälkeen ja Suomen itsenäistyttyä Systema alkoi saada vahvan sijan kirjoituskoneiden ohella muidenkin konttorikoneiden markkinoilla. 1920-luvulla sen ainoa kilpailija kirjoituskoneissa oli Royal- ja Imperial-koneiden maahantuoja SOK. Systeman merkkinä oli muun muassa Remington. Helsingin keskusliike toimi maahantuojana, tukkurina, paikallisena vähittäiskauppana sekä konttorikoneiden huoltona. Toiseksi suurin ketjun kauppias oli Viipurin Systema.

1930-luvun alun lamassa Systema yritti selviytyä laajentamalla toimintaansa muun muassa autokauppaan, mutta yritys ajautui konkurssiin 1931. Monet itsenäiset maakuntien jälleenmyyjät kuitenkin jatkoivat toimintaansa, ja Systema-sana esiintyy monen nimessä vielä 2000-luvullakin. Systemassa uransa aloittaneet työntekijät ryhtyivät myöhemmin itsenäisiksi yrittäjiksi ja maakuntien Systema-yritysten kilpailijoiksi niin, että Systeman voi katsoa toimineen koko alan lähtökohtana eri puolilla Suomea. Yksi näistä oli Viipurin Systemasta lähteneen Markus Hynnisen vuonna 1938 Helsinkiin perustama Oy Konttorityö. Oulun Systema Oy:n yritysjärjestelyistä syntyi 1940-luvun puolivälissä 1980-luvulle asti toiminut oululaisyritys Käyttöauto Oy, jota ei pidä sekoittaa yhä toimivaan samannimiseen seinäjokelaisyritykseen.

## Lähteet
Rytmihäiriön diskografia

Tämä artikkeli käsittelee Rytmihäiriön diskografiaa.

## Studioalbumit

## EP:t

## Kokoelmat

## Split-albumit

## DVD:t

## Musiikkivideot
* ”Pakko tappaa ihminen” (2006)
* ”Siriuksen samurai” (2008)
* ”Koska Saatana sanoo niin” (2010)
* ”Olen kännissä” (2013)
* "Jäljet johtavat ryyppykämppään" (2014)
* "Olen kännissä 25v" (2014)
* "Spurgurituaali" (2018)
* "Räjähtävä lepakko helvetistä" (2018)
* "Viinamäen valioliiga" (2023)

## Lähteet
Priti Patel

**Priti Sushil Patel** (s. 29. maaliskuuta 1972 Lontoo) on brittiläinen poliitikko, joka edustaa konservatiivipuoluetta. 

Patel syntyi intialaiseen perheeseen, jonka suku oli muuttanut Gujaratista Ugandaan. Perhe asettui Englantiin, kun diktaattori Idi Amin oli karkottanut Ugandan aasialaiset Britannian entisestä siirtomaasta 1970-luvulla.

## Ura

Patel opiskeli Keelen yliopistossa ja Essexin yliopistossa. Hänet valittiin kansanedustajaksi parlamentin alahuoneeseen Withamin vaalipiiristä vuonna 2010 ja uudelleen vuosina 2015 ja 2017. Patel toimi David Cameronin hallituksessa työllisyysministerinä vuosina 2015–2016. Hän kampanjoi Ison-Britannian EU-eron puolesta. EU-kansanäänestyksen jälkeen uusi pääministeri Theresa May nimitti hänet kehitysyhteistyöministeriksi.

Patel joutui eroamaan tehtävästään kehitysyhteistyöministerinä 8. marraskuuta 2017, kun kävi ilmi, että hän oli käynyt lomamatkallaan pääministerin ja hallituksen tietämättä tapaamassa Israelin johtoa. Israelin tukijana tunnettu Patel ehdotti matkansa jälkeen, että Britannia ohjaisi kehitysyhteistyövarojaan Israelin armeijalle käytettäväksi humanitaariseen apuun Israelin miehittämällä Golanin ylängöllä. Britannia ei tunnusta Israelin oikeutta hallita Golania.

## Lähteet

## Aiheesta muualla

* Kotisivut
* Parlamentin sivut
Pohjanlampi (Jyväskylä)

**Pohjanlampi**  on Keski-Suomessa Jyväskylän Kuokkalassa sijaitseva lampi.

## Maantietoa
Lammen pinta-ala on 1,1 hehtaaria, se on 450 metriä pitkä ja 100 metriä leveä. Se sijaitsee Kuokkalanpellon asuinalueella eikä siinä ei ole kartan mukaan saaria. Lammen rantaviivan pituus on 750 metriä ja sen rannat ovat lehtometsää.

## Luontoarvoja
Lampi on rehvöitynyt ja matalana lampena se on vesikasvien valtaama. Se rannalla oleva lehtometsä on arvokas luontokohde.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Ristiselän–Murtoselän alueeseen (14.231) järvi kuuluu. Järven vedenpinnan korkeus on 78,4 metriä mpy. Siihen on johdettu kuivatusoja pohjoispuolen niityltä. Lammen laskuoja lähtee sen lounaispäästä ja se laskee Päijänteen Pohjanlahteen.

## Lähteet
Katkerimmat 2011–2017

__NOTOC__
**Katkerimmat 2011–2017** on Viikatteen kokoelma-albumi, joka sisältää yhtyeen tuotantoa vuosilta 2011–2017. Se julkaistiin 8. syyskuuta 2017 levymerkillä Ranka Recordings.

Albumi ylsi ensimmäisellä listaviikollaan Suomen virallisen listan neljännelle sijalle.

## Kappaleet

### CD 1
#
#
#
#
#
#
#
#
#
#
#
#
#

### CD 2
# (feat. Timo Rautiainen)
#
#
#
#
#
#
#
#
#
#
# (Live)
#

## Arvostelut
* Imperiumi: 8/10
* Soundi: 

## Lähteet

## Aiheesta muualla
* Katkerimmat 2011–2017 Discogsissa. 
*